El mari Caspiu es un mari d'áugua salobri que s'estiendi entri Uropa i Asia. La su superficii es de 371.000 km², la su profundidá meia es de 170 m, la mássima es de 995 m i es el lagu mas estensu del mundu. Las sus dimensionis son 1.210 km en direción norti-sul i de 210 km a 436 km en direción esti-oesti.

Cai (Cádiz, en castellanu) es la capital la província española omónima, assitiá nel sul la Península Ibérica, ena comuniá autúnoma d'Andaluzia. Es la ciá mas antigua d'ocidenti, hué hundá polos fenicius haci mas de 3100 añus.

El valencianu es considerau parti del catalán apricandu critérius lingüísticus, anque angunus lo consideran una luenga autónoma, ya apricandu critérius políticus, ya negandu diretamenti la filiación lingüística con el restu palras catalanas (blaverismu), cosa qu'es motivu de conflitu. Dendi un critériu estritamenti lingüísticu nu ai sintiu dengunu en hazel una destinción entri catalán i valencianu, ya que las isoglosas emportantis nel catalán son oriental-occidental, i nu norti-sul. Las variantis valencianas del estremu norti nu se destinguin de las de Tortosa.

Océanu Glacial Antálticu: Cercunda el continenti llamau Antáltia arreol Polu Sul. Abondas vedis s'audecha a nu citalu pol mé de que los sus lindis nu están mu crarinus i idin qu'el Océanu Pacíficu, el Índicu i el Océanu Alánticu cercundan l'Antáltia.

Johann Sebastian Bach (21 e marzu e 1685 - 28 e húliu de 1750) hue un organista i compositol Alemán de la épuca Barroca. Hue miembro e una e las famílias de músicus más pulía de l'estória.

El dia la voa, la madrina acompaña al nóviu en cata la noya i tós huntus se derihin a la elésia con música. Al acabihal la ceremónia se canta i valsa ""la Ronda del roscón"".

Miguel de Unamuno y Jugo (Bilbau, 29 setiembri de 1864 - Salamanca, 31 diziembri de 1936) hue un escreviol i filosofu español. Ena su obra cautivó una tupa generus literarius.

Un praneta essusolal es un praneta qu'orbita alreol duna estrella que nu es el sol i, desta holma pretenci a algotru sistema pranetáriu destintu al muestru.

Villa el campu es un monicípiu de la província de Caçris en Estremaura, ena comarca Vegas del Alagón. Tien 574 abitantis i una densiá de 10,07 ab/km².

Mujel (del latín mulier, -eris) es la pressona el sessu femeninu. Mujel tamién hazi referencia a distincionis de géneru de caraiti coltural i social que le son atribuías assín comu alas diferencias sessualis i biológicas dela hembra ena especii umana frenti al machu.

L’obra se devii en dos librus de largol mu dispal: el primel dellus, brevíssimu en comparáncia con el segundu, albarca el periodu dende la estruición Troya hata la bicha Cartagu nel 146 e. C. Dél dessistin várias seicionis que nu mos án llegau. El segundu libru cuenta dende Cartagu hata Agustu, detuviéndusi nel periodu entri Húliu Cesa i Agustu, tó enfocau cumu una apreparación pal vinimientu Tibériu.

El delta mas famosu es el que horma riu Nilu, i es dondi procei el nombri con el que se llama a esta crassi de desenbocaura. Nilu tien una desenbocaura caraterística, de horma marcámenti triangulal, que se paji albondu a la horma la letra griega ""Delta"" (Δ), motivu pol qual el estoriaol Eródotu le llamó assina.